Komisjoni direktiiv 97/10/EÜ,

26. veebruar 1997,

millega kolmandat korda kohandatakse tehnika arengule I lisa nõukogu direktiivis 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe (KMRid) turustamise ja kasutamise piirangutega

(EMPs kohaldatav tekst)

EUROOPA ÜHENDUSTE KOMISJON,

võttes arvesse nõukogu 27. juuli 1976. aasta direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega, [1] mida on viimati muudetud direktiiviga 96/55/EÜ, [2] ning eriti selle direktiivi artiklit 2a, mis on lisatud direktiiviga 89/678/EMÜ, [3]

ning arvestades, et:

nõukogu ning liikmesriikide valitsuste esindajad on nõukogus vastu võtnud otsuse 90/238/Euratom, ESTÜ, EMÜ, [4] mis käsitleb programmi "Euroopa vähktõve vastu" tegevuskava aastateks 1990–1994;

Euroopa Parlamendi ja nõukogu direktiiviga 94/60/EÜ, [5] millega 14. korda muudeti direktiivi 76/769/EMÜ, on teatavate eranditega keelatud turustada elanikkonnale kasutamiseks aineid, mis on liigitatud 1. või 2. kategooria kantserogeenseteks, mutageenseteks või reproduktiivtoksilisteks aineteks (KMRid), lisades need ained direktiivi 76/769/EMÜ I lisasse;

direktiivi 76/769/EMÜ I lisa juba sisaldas KMRideks liigitatud aineid, mille suhtes direktiiv 94/60/EÜ ei kohaldunud;

samuti tuleks teatavate eranditega keelata nende KMRide või neid KMRe sisaldavate valmististe turustamine elanikkonnale kasutamiseks;

käesoleva direktiiviga piirangute kehtestamisel on arvesse võetud praegust teadmiste ja tehnika olukorda seoses ohutumate alternatiividega;

käesolev direktiiv ei mõjuta ühenduse õigusakte, milles on sätestatud töötajate kaitse miinimumnõuded, mis sisalduvad nõukogu direktiivis 89/391/EMÜ [6] ja sellel põhinevates üksikdirektiivides, eriti nõukogu direktiivis 90/394/EMÜ [7];

käesolevas direktiivis sätestatud meetmed on ohtlike ainete ja valmististe sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega kooskõlas,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisa kohandatakse tehnika arengule vastavalt käesoleva direktiivi lisale.

Artikkel 2

Liikmesriigid võtavad vastu ja avaldavad käesoleva direktiivi täitmiseks vajalikud sätted 31. detsembriks 1997 ning teatavad sellest viivitamata komisjonile. Liikmesriigid kohaldavad neid sätteid alates 30. juunist 1998.

Kui liikmesriigid need sätted vastu võtavad, lisavad nad nendesse sätetesse või nende sätete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 3

Käesolev direktiiv on adresseeritud liikmesriikidele.

Brüssel, 26. veebruar 1997

Komisjoni nimel

komisjoni liige

Martin Bangemann

[1] EÜT L 262, 27.9.1976, lk 201.

[2] EÜT L 231, 12.9.1996, lk 20.

[3] EÜT L 398, 30.12.1989, lk 24.

[4] EÜT L 137, 30.5.1990, lk 31.

[5] EÜT L 365, 31.12.1994, lk 1.

[6] EÜT L 183, 29.6.1989, lk 1.

[7] EÜT L 196, 26.7.1990, lk 1.

--------------------------------------------------

LISA

I lisa punktid 29, 20 ja 31 asendatakse järgmiste punktidega:

"29.Direktiivi 67/548/EMÜ I lisas loetletud ained, mis on liigitatud 1. kategooria kantserogeenideks või 2. kategooria kantserogeenideks ning märgistatud kui vähemalt "mürgised (T)" koos riskilausega R45: "võib põhjustada vähktõbe" või riskilausega R49: "võib sissehingamise korral põhjustada vähktõbe" ning mis on loetletud järgmiselt:1. kategooria kantserogeenvt liite loend 1.2. kategooria kantserogeenvt liite loend 2. | Ilma et see piiraks direktiivi 76/769/EMÜ I lisa muude punktide kohaldamist: Ei tohi kasutada ainetes ega valmististes, mida turustatakse müügiks elanikkonnale, individuaalses kontsentratsioonis, mis on sama või suurem kui: kas nõukogu direktiivi 67/548/EMÜ I lisas näidatud kontsentratsioon võikontsentratsioon, mis on näidatud nõukogu direktiivi 88/379/EMÜ I lisa VI tabeli punktis 6, kui kontsentratsioonipiir direktiivi 67/548/EMÜ I lisas puudub.Selliste ainete ja valmististe pakendil peab olema loetav ja kustutamatu märge: "Ainult erialastele kasutajatele. Tähelepanu! – Vältige kokkupuudet – enne kasutamist hankige spetsiaalsed juhised", ilma et see piiraks ohtlike ainete ja valmististe liigitamist, pakendamist ja märgistamist käsitlevate muude ühenduse sätete kohaldamist. Erandina ei kohaldata seda sätet: a)nõukogu direktiivis 65/65/EMÜ määratletud ravimite ja veterinaarravimite suhtes;b)nõukogu direktiivis 76/768/EMÜ määratletud kosmeetikatoodete suhtes;c)– nõukogu direktiiviga 85/210/EMÜ hõlmatud mootorikütuste suhtes,mineraalõlitoodete suhtes, mis on ette nähtud kasutamiseks kütusena liikuvates või statsionaarsetes sisepõlemisseadmetes,suletud süsteemides (nt vedelgaasiballoonid) müüdavate kütuste suhtes;d)nõukogu direktiiviga 88/379/EMÜ hõlmatud kunstnikuvärvide suhtes. |

30.Direktiivi 67/548/EMÜ I lisas loetletud ained, mis on liigitatud 1. kategooria mutageenideks või 2. kategooria mutageenideks ning märgistatud riskilausega R46: "võib põhjustada pärilikke geneetilisi kahjustusi" ning mis on loetletud järgmiselt:1. kategooria mutageenvt liite loend 3.2. kategooria mutageenvt liite loend 4. | Ilma et see piiraks direktiivi 76/769/EMÜ I lisa muude punktide kohaldamist: Ei tohi kasutada ainetes ega valmististes, mida turustatakse müügiks elanikkonnale, individuaalses kontsentratsioonis, mis on sama või suurem kui: kas direktiivi 67/548/EMÜ I lisas näidatud kontsentratsioon, võikontsentratsioon, mis on näidatud direktiivi 88/379/EMÜ I lisa VI tabeli punktis 6, kui kontsentratsioonipiir direktiivi 67/548/EMÜ I lisas puudub.Selliste ainete ja valmististe pakendil peab olema loetav ja kustutamatu märge: "Ainult erialastele kasutajatele. Tähelepanu! – Vältige kokkupuudet – enne kasutamist hankige spetsiaalsed juhised", ilma et see piiraks ohtlike ainete ja valmististe liigitamist, pakendamist ja märgistamist käsitlevate muude ühenduse sätete kohaldamist. Erandina ei kohaldata seda sätet: a)direktiivis 65/65/EMÜ määratletud ravimite ja veterinaarravimite suhtes;b)direktiivis 76/768/EMÜ määratletud kosmeetikatoodete suhtes;c)– direktiiviga 85/210/EMÜ hõlmatud mootorikütuste suhtes,mineraalõlitoodete suhtes, mis on ette nähtud kasutamiseks kütusena liikuvates või statsionaarsetes sisepõlemisseadmetes,suletud süsteemides (nt vedelgaasiballoonid) müüdavate kütuste suhtes;d)direktiiviga 88/379/EMÜ hõlmatud kunstnikuvärvide suhtes. |

31.Direktiivi 67/548/EMÜ I lisas loetletud ained, mis on liigitatud 1. kategooria reproduktiivtoksilisteks või 2. kategooria reproduktiivtoksilisteks aineteks ning märgistatud riskilausega R60: "võib halvendada viljakust" ja/või R61: "võib kahjustada sündimata last" ning mis on loetletud järgmiselt:1. kategooria reproduktiivtoksilised ainedvt liite loend 5.2. kategooria reproduktiivtoksilised ainedvt liite loend 6. | Ilma et see piiraks direktiivi 76/769/EMÜ I lisa muude punktide kohaldamist: Ei tohi kasutada ainetes ega valmististes, mida turustatakse müügiks elanikkonnale, individuaalses kontsentratsioonis, mis on sama või suurem kui: kas direktiivi 67/548/EMÜ I lisas näidatud kontsentratsioon, võikontsentratsioon, mis on näidatud direktiivi 88/379/EMÜ I lisa VI tabeli punktis 6, kui kontsentratsioonipiir direktiivi 67/548/EMÜ I lisas puudub.Selliste ainete ja valmististe pakendil peab olema loetav ja kustutamatu märge: "Ainult erialastele kasutajatele. Tähelepanu! – Vältige kokkupuudet – enne kasutamist hankige spetsiaalsed juhised", ilma et see piiraks ohtlike ainete ja valmististe liigitamist, pakendamist ja märgistamist käsitlevate muude ühenduse sätete kohaldamist. Erandina ei kohaldata seda sätet: a)direktiivis 65/65/EMÜ määratletud ravimite ja veterinaarravimite suhtes;b)direktiivis 76/768/EMÜ määratletud kosmeetikatoodete suhtes;c)– direktiiviga 85/210/EMÜ hõlmatud mootorikütuste suhtes,mineraalõlitoodete suhtes, mis on ette nähtud kasutamiseks kütusena liikuvates või statsionaarsetes sisepõlemisseadmetes,suletud süsteemides (nt vedelgaasiballoonid) müüdavate kütuste suhtes;d)direktiiviga 88/379/EMÜ hõlmatud kunstnikuvärvide suhtes. |

--------------------------------------------------